== Hærens størrelse ==
Kong [[Xerxes 1. af Persien]] havde i årevis forberedt sig på at gennemføre [[perserkrigene|felttogene i Grækenland]], som hans far [[Dareios 1.]] havde påbegyndt. Efter fire års forberedelser blev den persiske hær og flåde sendt til [[Lilleasien]] i [[481 f.Kr.]]<ref>Herodot [http://www.perseus.tufts.edu/cgi-bin/ptext?doc=Perseus%3Atext%3A1999.01.0126&query=book%3D%237 VII.7]</ref> En bro af skibe blev lagt ved [[Abydos]] i [[Hellespont]], og det gjorde det mulig for landhæren at krydse strædet. [[Herodot]], der skrev den ældst kendte beretning om krigen, beskrev størrelsen på Xerxes' hær på følgende måde:
{| class="wikitable" border="1"
!'''Enheder'''
!'''Antal'''
|-
| Flådemandskab
| 517.610 
|-
| Infanteri
| 1.700.000<ref>Herodot [http://www.perseus.tufts.edu/cgi-bin/ptext?doc=Perseus%3Atext%3A1999.01.0126&layout=&loc=7.60 VII,60]</ref> 
|-
| Kavaleri
| 80.000<ref>Herodot [http://www.perseus.tufts.edu/cgi-bin/ptext?doc=Perseus%3Atext%3A1999.01.0126&layout=&loc=7.87 VII,87]</ref> 
|-
| Arabere og libyere
| 20.000<ref>Herodot [http://www.perseus.tufts.edu/cgi-bin/ptext?doc=Perseus%3Atext%3A1999.01.0126&layout=&loc=7.184 VII,184]</ref> 
|-
| Græske allierede
| 324.000 
|- style="background:lightgrey;"
| Totalt
| 2.641.610 
|}
Dette tal skal næsten fordobles, hvis hjælpestyrkerne skal medregnes, for Herodot nævner, at den totale styrke var nåede op på i alt 5.283.220 mand.<ref>Herodot [http://www.perseus.tufts.edu/cgi-bin/ptext?doc=Perseus%3Atext%3A1999.01.0126&layout=&loc=7.186.1 VII.186]</ref> Moderne historikere har dog siden sået tvivl, om antallet reelt har været så stort. Andre [[antikken|antikke]] kilder har andre tal. Simonides af [[Kéa (ø)|Kéa]], der levede omtrent på samme tid, beskriver en styrke på fire millioner. [[Ctesias]]<ref>https://www.academia.edu/1169204/Ctesias_History_of_Persia_Tales_of_the_Orient</ref> skrev en historie om Persien på grundlag af persiske kilder, som er tabt, hvor hans estimat var på 800.000. Moderne historikere har også forsøgt at beregne sig frem til størrelsen af den persiske hær, baseret på forskellige metoder, herunder vores viden om det persiske militærsystem, den [[logistik|logistiske]] kapacitet, det græske landskab, og mulighed for at skaffe forsyninger langs hærens invasionsrute.
Psykologi Samfund Militær Kriminalitet Mellemmenneskelige_forhold